paragraph_text: Letovi su trebali biti realizirani uz pomoć niza kratkih "skokova". Zrakoplov je trebao biti ubrzan dodatnim raketnim pogonom duž 3 km duge željezničke pruge te vlastitim pogonom uzletjeti do visine od 145 km. Tada bi se postupno spuštao u stratosferu, gdje bi veća gustoća zraka stvorila uzgon koji bi uzrokovao "skok" na veću nadmorsku visinu. Zbog otpora zraka svaki taj skok bi bio manji od prethodnog.